O‘zbekistonda 11 ayol qotilligi bo‘yicha tergov ishlari yakunlandi

2011—2012-yillarda O‘zbekiston Respublikasining Toshkent shahri va Toshkent viloyati hududlarida, shuningdek Qozog‘iston Respublikasining Janubiy Qozog‘iston viloyati hududida bir qancha ayollarga nisbatan zo‘rlik ishlatilgan holda sodir etilgan qotillik jinoyatlari yuzasidan tergov ishlari tamomlandi. Bu haqda O‘zbekiston Bosh prokuraturasi matbuot xizmati xabar berdi.

Aniqlanishicha, ushbu jinoyatlar Toshkent viloyatining Yuqorichirchiq tumanida istiqomat qiluvchi A.Sh.Ormonov va P.T.Berdaliyevlar tomonidan O‘zbekiston Respublikasi fuqarosi bo‘lgan 6 ayol va 5 nafar Qozog‘iston Respublikasi fuqarosi bo‘lgan ayolga nisbatan sodir etilgan. Tintuv o‘tkazish jarayonida zaruriy ashoviy dalillar topilib, to‘plangan hujjatlarga binoan jinoyatchilarning aybi to‘liq isbotlangan.
Tergov natijalariga ko‘ra, yuqorida keltirilgan shaxslarga nisbatan O‘zbekiston Respublikasi Jinoyat Kodeksidagi moddalarga asosan og‘ir va o‘ta og‘ir jinoyat ayblovlari e’lon qilingan. Hozirda jinoyat ishi bo‘yicha ayblov xulosasi O‘zbekiston Respublikasi Oliy sudiga ko‘rib chiqilishi uchun yuborilgan.